Občina LOG - DRAGOMER
Dragomer, Na Grivi 5
p. p. 09 
1358 Log pri Brezovici 
tel.:  01/75 07 700
fax.: 01/75 07 705 
obcina@log-dragomer.si

JAVNI RAZPIS

ZA ZBIRANJE PREDLOGOV ZA SOFINANCIRANJE ŠPORTNIH VSEBIN IZVAJALCEV LETNEGA PROGRAMA ŠPORTA NA OBMOČJU OBČINE 
LOG - DRAGOMER, V LETU 2013

januar 2013

Na podlagi 7. in 10. člena Zakona o športu (Uradni list RS, št. 22/98, 97/01 – ZSDP, 27/02 – Odl. US, 110/02 – ZGo-1 in 15/03 – ZOPA), določil 4. in 5. točke Nacionalnega programa športa (Uradni list RS, št. 24/00 in 31/00), 5. člena Pravilnika o sofinanciranju športa v Občini Log - Dragomer (Uradni list RS, št. 122/07, 80/09 in 106/12), Letnega programa športa Občine Log - Dragomer za leto 2013 (sprejet na 15. redni seji Občinskega sveta Občine Log - Dragomer, dne 19. 12. 2012) ter sklepa župana o objavi javnega razpisa (št. 671-10/2012 z dne 28. 1. 2013), objavlja Občina Log - Dragomer, 

JAVNI RAZPIS

ZA ZBIRANJE PREDLOGOV ZA SOFINANCIRANJE ŠPORTNIH VSEBIN IZVAJALCEV LETNEGA PROGRAMA ŠPORTA NA OBMOČJU OBČINE LOG - DRAGOMER, V LETU 2013

1. NAROČNIK JAVNEGA RAZPISA:
Občina Log - Dragomer, Na Grivi 5, 1358 Log pri Brezovici

2. PREDMET JAVNEGA RAZPISA:
Predmet javnega razpisa je sofinanciranje športnih vsebin, ki so v javnem interesu v Občini Log - Dragomer in sicer:

I. Športna vzgoja otrok, mladine in študentov, ki se prostovoljno ukvarjajo s športom zunaj obveznega izobraževalnega programa 
I.1. Interesna športna vzgoja predšolskih otrok:
	"Zlati sonček"
	"Ciciban planinec"
	ostali programi, ki jih organizirajo izvajalci športnih programov za predšolske otroke
I.2. Interesna športna vzgoja šoloobveznih otrok:
	"Zlati sonček"
	"Krpan"
	"Naučimo se plavati"
	mladi planinec, planinska šola, planinski tabor
	drugi programi za skladen razvoj gibalnih sposobnosti otrok in mladostnikov
I.3. Športna vzgoja otrok, usmerjenih v kakovostni in vrhunski šport (od 6 do 14 let):
•	cicibani in cicibanke
•	mlajši dečki in mlajše deklice
•	starejši dečki in starejše deklice
I.4. Športna vzgoja otrok s posebnimi potrebami:
Občina Log - Dragomer v letu 2013 ne predvideva sredstev za sofinanciranje tovrstne dejavnosti.
  I.5. Interesna športna vzgoja mladine:
•	programi športa, katerih namen je izboljšanje športnih znanj, zagotavljanje psihofizičnih sposobnosti mladine, odpravljanje negativnih vplivov sodobnega življenja, preprečevanje zdravju škodljivih razvad in zadovoljevanje človekovih potreb po igri in tekmovalnosti
I.6. Športna vzgoja mladine, usmerjene v kakovostni in vrhunski šport (od 15 do 18 oz.20   
let):
1.	kadeti in kadetinje
2.	mladinci in mladinke
I.7. Športna vzgoja mladine s posebnimi potrebami:
Občina Log - Dragomer v letu 2013 ne predvideva sredstev za sofinanciranje tovrstne dejavnosti.

I.8. Interesna športna dejavnost študentov:
•	programi športa, ki so dopolnilo intelektualnemu delu študentov in pripomorejo k polnejši uresničitvi človeka, bogastvu njegovega telesnega in duševnega zdravja ter integriteti osebnosti

II. Športna rekreacija
programi vadbe v različnih športnih panogah

III. Kakovostni šport 
programi priprav in tekmovanj ekip in posameznikov, registriranih športnikov, ki nimajo objektivnih strokovnih, organizacijskih in materialnih možnosti za vključitev v program vrhunskega športa in ki jih program športne rekreacije ne zadovoljuje, so pa pomemben dejavnik razvoja športa

IV. Vrhunski šport 
Občina Log - Dragomer v letu 2013 ne predvideva sredstev za sofinanciranje tovrstne dejavnosti.

V. Šport invalidov
Občina Log - Dragomer v letu 2013 ne predvideva sredstev za sofinanciranje tovrstne dejavnosti.

VI. Športni objekti 
Na podlagi Meril za vrednotenje športa v Občini Log - Dragomer, se upravljavcem športnih objektov občinskega pomena iz 6. točke prej omenjenih meril sofinancira objekte, ki jih lahko uporabljajo vsi občani – v času, ko se na teh objektih ne izvaja letni program športa.

VII. Izobraževanje, usposabljanje in izpopolnjevanje strokovnih kadrov v športu
Občina Log - Dragomer sofinancira izobraževanje in usposabljanje strokovnih delavcev, ki delajo pri izvajalcih športnih programov v Občini Log - Dragomer in se obvežejo, da bodo pri teh izvajalcih opravljali strokovno delo še najmanj tri leta ter izpopolnjevanje strokovnih delavcev, ki delajo pri izvajalcih športnih programov v Občini Log - Dragomer že najmanj eno leto. Izobraževanje, usposabljanje in izpopolnjevanje strokovnih kadrov poteka s sodelovanjem Inštituta za šport in OKS-ZŠZ.

VIII. Znanstveno - raziskovalna dejavnost
Občina Log - Dragomer v letu 2013 ne predvideva sredstev za sofinanciranje tovrstne dejavnosti.

IX. Založniška dejavnost
Občina Log - Dragomer v letu 2013 ne predvideva sredstev za sofinanciranje tovrstne dejavnosti.

X. Velike mednarodne, državne, medobčinske in občinske športne prireditve
Občina Log - Dragomer sofinancira materialne stroške športnih prireditev, ki jih opredeljuje 52. člen Zakona o športu, medobčinske in občinske prireditve, ki imajo namen pospeševati motivacijo za šport in športno aktivnost ter imajo promocijski učinek na šport, gospodarstvo in turizem. Med te prireditve se ne štejejo šolska športna tekmovanja.

XI. Informacijski sistem na področju športa 
Občina Log - Dragomer v letu 2013 ne predvideva sredstev za sofinanciranje tovrstne dejavnosti.

XII. Delovanje društev in športnih zvez, ki opravljajo na ravni lokalne skupnosti strokovne, organizacijske in razvojne naloge v športu
Občina Log - Dragomer s sredstvi za kritje osnovnih materialnih stroškov in plačilo storitev, povezanih z  njihovo dejavnostjo, sofinancira delovanje športnih društev in zvez, ki na občinski ravni opravljajo strokovne, organizacijske in razvojne naloge v športu.

3. SUBJEKTI, KI SE LAHKO PRIJAVIJO NA JAVNI RAZPIS:
Izvajalci letnega programa športa v Občini Log - Dragomer so:
•	športna društva;
•	zveze športnih društev, ki jih ustanovijo društva za posamezna območja oziroma športne panoge;
•	zavodi, gospodarske družbe, zasebniki in druge organizacije, ki so na podlagi zakonskih predpisov registrirane za opravljanje dejavnosti na področju športa;
•	vrtci in osnovne šole;
•	ustanove, ki so ustanovljene za opravljanje dejavnosti v športu in so splošno koristne in neprofitne;
•	organizacije invalidov, ki izvajajo športni program za invalide. 

4. POGOJI, KI JIH MORAJO IZPOLNJEVATI IZVAJALCI ŠPORTNIH VSEBIN:
Na razpisu lahko sodelujejo izvajalci, ki izpolnjujejo naslednje pogoje:
•	biti najmanj devet mesecev registrirani s sedežem v Občini Log - Dragomer v skladu z veljavno zakonodajo in izvajati programe, namenjene občanom Občine Log - Dragomer;
•	imajo zagotovljene materialne, prostorske, kadrovske in organizacijske pogoje za uresničitev načrtovanih športnih aktivnosti.

Športna društva in zveze imajo pod enakimi pogoji prednost pri izvajanju letnega programa športa. 
Občinska proračunska sredstva, namenjena športnim vsebinam, lahko izvajalci pridobijo le na osnovi kandidature na javnem razpisu. 
Posamezni izvajalci športnih vsebin lahko s svojimi programi za občinska proračunska sredstva kandidirajo za posamezne vsebine le enkrat letno. 
Športne zveze lahko kandidirajo za sredstva le na podlagi tistih športnih programov, ki jih izvajajo same in ki jih posamezna društva, članice športne zveze, ne vključujejo v svoje programe, s katerimi kandidirajo za sredstva. 

5. VIŠINA RAZPOLOŽLJIVIH SREDSTEV:
Višina sredstev razpisa po sprejemu Odloka o proračunu Občine Log - Dragomer za leto 2013 je 45.000 €. Sredstva bodo na podlagi Letnega programa športa Občine Log - Dragomer za leto 2013 namenjena za:

I. Športno vzgojo otrok, mladine in študentov, ki se prostovoljno ukvarja s športom zunaj  
   obveznega izobraževalnega programa 55,50 % in sicer:
   I.1 Interesna športna vzgoja predšolskih otrok 2,00%
   I.2 Interesna športna vzgoja šoloobveznih otrok 15,00%
   I.3 Športna vzgoja otrok, usmerjenih v kakovostni in vrhunski šport 20,00%
   I.4 Športna vzgoja otrok s posebnimi potrebami 0,20%
   I.5 Interesna športna vzgoja mladine 3,00%
   I.6 Športna vzgoja mladine, usmerjene v kakovostni in vrhunski šport 15,00%
   I.7 Športna vzgoja mladine s posebnimi potrebami 0,30%
   I.8 Interesna športna dejavnost študentov 0,50%
II. Športno rekreacijo 8,00%
III. Kakovostni šport 9,00% 
IV. Vrhunski šport 0,00%
V. Šport invalidov 0,00%
VI. Športne objekte 3,50%
VII. Izobraževanje, usposabljanje in izpopolnjevanje strokovnih kadrov v športu 2,50%
VIII. Znanstveno-raziskovalna dejavnost 0,00 %
IX. Založniška dejavnost 0,00 %
X. Velike mednarodne, državne, medobčinske in občinske športne prireditve 3,00%
XI. Informacijski sistem na področju športa 0,00%
XII. Delovanje društev in športnih zvez, ki opravljajo na ravni lokalne skupnosti strokovne,   
      organizacijske in razvojne naloge v športu 18,00%

6. MERILA ZA VREDNOTENJE ŠPORTNIH VSEBIN:
Merila za vrednotenje športnih programov so določena s Pravilnikom o sofinanciranju športa v Občini Log - Dragomer. 

7. DOLOČITEV OBDOBJA, V KATEREM MORAJO BITI PORABLJENA SREDSTVA:
Sofinancirajo se programi, ki se bodo izvedli v letu 2013. Rok za porabo sredstev je 31. 12. 2013. Sredstva niso prenosljiva.

8. ROK IN NAČIN ZA PREDLOŽITEV VLOG:
Z zbiranjem vlog na Javni razpis pričnemo v ponedeljek, 28. 1. 2013. Predlagatelji morajo vloge oddati kot priporočeno pošiljko po pošti na naslov Občina Log - Dragomer, p. p. 09, Dragomer, Na Grivi 5, 1358 Log pri Brezovici, najkasneje z datumom 15. 2. 2013 ali osebno dostaviti na sedež Občine Log - Dragomer, Dragomer, Na Grivi 5, 1358 Log pri Brezovici, najkasneje do 12. ure tega dne.
Vloga mora biti izdelana na obrazcih, ki so sestavni del razpisne dokumentacije ter vsebovati zahtevane priloge. 
Nepravočasno oddane vloge ne bodo upoštevane. 
Vloga v zaprti kuverti mora biti označena z imenom in naslovom predlagatelja, v spodnjem levem kotu pa opremljena s pripisom »Razpis - šport 2013«.

9. DATUM ODPIRANJA VLOG:
Odpiranje vlog bo komisija za vrednotenje športnih vsebin opravila po preteku razpisnega roka. V primeru nepopolno izpolnjenih vlog s pomanjkljivo dokumentacijo bodo predlagatelji pozvani, da v roku 8 dni vlogo dopolnijo. Nepopolne vloge, ki jih po določenem roku predlagatelj ne dopolni, se s sklepom Občine Log - Dragomer zavržejo.

10. DODATNE INFORMACIJE:
Vse dodatne informacije v zvezi z razpisom so vam na voljo na Občini Log - Dragomer, Dragomer, Na Grivi 5, 1358 Log pri Brezovici,  po telefonu 750 77 03, oziroma po elektronski pošti obcina@log-dragomer.si.

11. RAZPISNA DOKUMENTACIJA:
Razpisno dokumentacijo lahko zainteresirani dvignejo na sedežu Občine Log - Dragomer, Dragomer, Na Grivi 5, 1358 Log pri Brezovici, od dneva objave javnega razpisa do dneva, ko se izteče rok za oddajo vlog. 
Razpisna dokumentacija je objavljena na spletni strani www.log-dragomer.si in jo je možno dobiti tudi po elektronski pošti. 

12. IZID JAVNEGA RAZPISA:
Predlagatelji programov bodo o izidu javnega razpisa obveščeni v roku 30 dni po preteku rokov za pritožbe. 

Številka: 671-10/2012
Datum: 28. 1. 2013
							   OBČINA LOG - DRAGOMER